Kultura Maribor

Razstava: Vino naše vsakdanje
2021-06-17 00:00 - 2022-12-31 00:00 UTC | Pokrajinski muzej 2 Grajska ulica Maribor, Upravna enota Maribor, 2000 Slovenia
Otvoritev: četrtek, 17. junija 2021, ob 18. uri, viteška dvorana, vhod z Grajske ulice.
Razstava s prikazom delovnih šeg in navad sledi koledarskemu letu v vinogradu, vzporedno pa pripoveduje o vlogi vina v vsakdanjem življenju, ob velikih življenjskih prelomnicah in ob praznikih.
Vino predstavi kot živilo, poživilo, naravno zdravilo, njegove temne plati in nakazuje razloge za njegovo vseprisotnost v našem kulturnem okolju. Obiskovalcem je na razstavi na voljo interaktivna miza, ki ponuja vpogled v slavnostne jedilnike različnih zgodovinskih obdobij. Prikazuje odnos do hrane in vina ter spremembe, ki so se dogajale za bogataško mizo od 15. do 20. stoletja.
FOTO: Pivski vrč, bilikum, 1900, Šmarje pri Jelšah
Ogled razstave:

torek-sobota: 10.00-18.00

Povezava do originalnega članka

Nevidni Maribor: Nadvojvoda Janez, oče Meranovega
2022-02-08 12:00 - 2022-12-31 00:00 (Europe/Paris) | Vinske ceste / Posestvo Meranovo, Vrhov Dol 14, 2341 Limbuš
»Zvestoba dobremu staremu, vendar tudi posluh za novo.«
»… Lep dan, zahajajoče sonce, mir. Bog obvarji to božansko deželo, sem si mislil, v tvojih rokah sta mir in sreča te mile pokrajine. Z lepoto si jo zaznamoval in vanjo naselil dobre ljudi …« (iz dnevnika Nadvojvode Janeza)

Vljudno vas vabimo na ogled nove muzejske postavitve na Meranovem, ki vas bo popeljala po zgodovini posesti na drugačen način. Otvoritev, ki bo potekala v torek, 8. februarja 2022, ob 12. uri, je prva v seriji mariborskih obeležij 200. obletnice prihoda nadvojvode Janeza na Meranovo in v Maribor.

Nadvojvoda Janez Habsburško-Lotarinški je leta 1822 kupil posestvo, danes znano kot Meranovo. Ime je dobilo po njegovem sinu, grofu Francu Meranskem. Z velikimi stroški jo je spremenil v vzorno vinogradniško posest. Na njej je uvedel porenske sorte vinske trte, s čimer je ustvaril možnost za dvig kakovosti vinogradništva v Podravju. Prvi uspeh se je pokazal že ob trgatvi leta 1826, ki se je je nadvojvoda Janez osebno udeležil. Na tem posestvu je nadvojvodo in njegovo ženo Ano Plochl leta 1830 obiskal tudi sam avstrijski cesar Franc I. s soprogo Karolino Avgusto, sicer Janezov brat.

Vinogradi so postali tako ugledni in znani, da so na posesti v današnjem Hrastju leta 1832 ustanovili viničarsko šolo, ki je poudarjala pomen praktične izobrazbe. Vrhunec teh prizadevanj pa je bila ustanovitev Štajerske deželne sadjarsko-vinarske šole v Mariboru leta 1872. Kot velik dosežek sistematičnega prepletanja kmetijstva, kulture, raziskovanja in izobraževanja je potrebno omeniti oceno prvovrstnosti vina sorte rizlinga z Meranovega leta 1855 na veliki mednarodni razstavi kmetijskih, industrijskih in umetnostnih izdelkov v Parizu.
Vsebine raziskujemo in jih z umetniškimi postopki in ambientalnimi postavitvami predstavljamo na nove načine, od fizičnih objektov do izkušenj najnovejših tehnologij.

Razstava bo na ogled do konca leta 2022.
Za odpiralni čas prosimo, da nas predhodno kontaktirate na kibla@kibla.org.

———–

Projekt je nastal v sodelovanju s Fakulteto za kmetijstvo in biosistemske vede Univerze v Mariboru.
Nevidni Maribor je pilotni projekt Mreže RUK v izvedbi KIBLA2LAB. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

LITERARNI NATEČAJ ZALOŽBE LITERA ZA NAJBOLJŠI ROMAN
2022-02-21 00:00 - 2022-09-15 00:00 (Europe/Paris) | založba Litera
Založba Litera ob svoji dvajsetletnici delovanja razpisuje javni natečaj za nagrado novo obzorje za najboljši slovenski roman v vrednosti 12.000,00 EUR. Nagrada vključuje honorar za izid nagrajenega romana pri založbi Litera v letu 2023.
Avtorji/-ice lahko sodelujejo s svojim avtorskim, še neobjavljenim romanom v slovenskem jeziku, ki ne obsega manj kot 7 avtorskih pol in več kot 15 avtorskih pol, pri čemer šteje ena avtorska pola 30.000 znakov s presledki. Natečaj vključuje tudi žanr kriminalke.
Svoja dela naj sodelujoči/-e pošljejo v tiskani obliki na naslov: Založba Litera, Gosposvetska c. 83, 2000 Maribor (s pripisom Za natečaj novo obzorje) najpozneje do 15. 9. 2022. V e-obliki naj sodelujoči/-e pošljejo dela na e-naslov
natecaj.litera@gmail.com.
Komisija, ki jo sestavljajo dr. Alojzija Zupan Sosič, mag. Gabriela Babnik in Aljaž Krivec, bo izbrala peterico najboljših del in razglasila prejemnika/-ico nagrade novo obzorje najpozneje do 15. 11. 2022. Ostala štiri dela bo založba Litera odkupila za izid v letu 2023. Komisija si pridržuje pravico, da nagrade ne podeli nobenemu od prispelih del.

Povezava do originalnega članka

BESEDA UPORA
2022-07-04 00:00 - 2022-09-30 00:00 (Europe/Paris) | Univerzitetna knjižnica Maribor 10 Gospejna ulica Maribor, Upravna enota Maribor, 2000 Slovenia
Na stebrih pod arkadami pred knjižnico je na ogled pesniška razstava Beseda upora. Odprta je bila ob otvoritvi 25. festivala Slovenski dnevi knjige v Mariboru in je vsebinski prispevek UKM k temu festivalu.

Razstava izhaja iz knjižice poezije Pesmi upora, ki jo je uredil Dejan Koban. Izbor pesmi iz zbirke in zamisel za razstavo sta pripravila Borut Gombač in Jerneja Ferlež.
Knjigo in posamične pesmi je oblikoval Ištvan Hozjan, za razstavo ob Slovenskih dnevih knjige v Mariboru pa jih je oblikovno priredil Rafael Kurnik.
Velikoformatne pesmi z uporniško ali protestno vsebino na večini stebrov dopolnjujejo manjše nalepke s pesmimi in naslovnicami knjig protestniških avtorjev iz drugih obdobij in okolij. Te so na osrednji steber nalepili obiskovalci odprtja festivala. Sporočilo razstave povežejo v misel, da se obdobja, ki od nas zahtevajo kritično in pokončno držo, skozi čas ciklično ponavljajo.
Na ogled do septembra 2022, Pod arkadami UKM

Povezava do originalnega članka

FOTONATEČAJ ZA FOTOGRAFIJO ČETRTLETJA – POLETJE
2022-07-05 00:00 - 2022-09-30 00:00 (Europe/Paris) | Fotoklub Maribor 3 Splavarski prehod Maribor, Upravna enota Maribor, 2000 Slovenia
Tema tretjega četrtletja 2022 je poletje. Fotografije v digitalni obliki naj bodo velikosti vsaj 2400 pix po daljši stranici, v jpg formatu 9. Vsaka datoteka naj bo poimenovana z imenom in priimkom avtorja in naslovom dela. Npr.: mojca_kos_zima.jpg. Vsak avtor lahko pošlje po eno fotografijo, na naslov: kolekcija.fkmb@gmail.com, do 30.septembra 2022, s pripisom fotografija četrtletja zima. Fotografije, ki ne bodo ustrezale predpisanim kriterijem, komisija ne bo obravnavala. Selektor bo izbral zmagovalno fotografijo četrtletja. Zmagovalna fotografija bo objavljena na spletni strani kluba in na FB strani fotokluba maribor. Konec leta pa bo projekcija nagrajenih fotografij na velikem monitorju v Fotogaleriji STOLP. Sodelujejo lahko vsi člani kluba Maribor.
Veselimo se vašega sodelovanja.

Povezava do originalnega članka

SobaZaGosteMaribor – Poziv za umetniške rezidence 2022 / 2023
2022-08-16 00:00 - 2022-10-10 00:00 (Europe/Paris) | Splet
Rezidenčni program SobaZaGosteMaribor vabi vizualne in interdisciplinarne umetnice_ke k prijavi na umetniške rezidence v Mariboru, ki bodo potekale v letu 2022 in 2023. Na voljo je več terminov za enomesečno, honorirano ustvarjanje v prostornih ateljejih Vetrinjskega dvora, ki se nahajajo v centru Maribora, ki se zaključi z predstavitvijo novonastale produkcije.

Več informacij in prijavni obrazec najdete na povezavi:

Povezava do originalnega članka

Prevzetnost in pristranost narodne noše
2022-08-26 19:00 - 2022-10-23 00:00 (Europe/Paris) | Maribor center / Umetnostna galerija Maribor (Strossmayerjeva 6, Maribor)
Ante Trstenjak, Ludvík Kuba, Tina Dobrajc, Eric Schütt in Trine Søndergaard
Kustosinja: Andreja Borin
V Umetnostni galeriji Maribor pripravljamo razstavo Prevzetnost in pristranost narodne noše, ki je rezultat večletnega sodelovanja Umetnostne galerije Maribor z Narodnim muzejem v Pragi in Muzejem Lužiških Srbov v Bautznu v Nemčiji. Obsežen razstavni projekt izhaja iz umetniškega opusa slovenskega slikarja Anteja Trstenjaka (1894–1970), ki je študiral in dve desetletji živel v Pragi, se nekaj časa navdihoval pri bogati kulturi Lužiških Srbov in se v zadnjem delu življenja ustalil v Mariboru. Zaradi njegove razgibane življenjske poti je tudi njegov umetniški opus razdrobljen in ga hranijo vse sodelujoče institucije. Tematika razstave se vrti okoli narodne noše in njenih upodobitev v določenem prostoru in času, nagovarja pa tudi teme pripadnosti in identitete ter razmišlja o vlogi ženske in njenem položaju v družbi.

Povezava do originalnega članka

SobaZaGosteMaribor: Andrej Štular »PRORAČUN«
2022-08-30 13:00 - 2022-09-23 18:00 (Europe/Paris) | K18WD-30
vsak delavnik do 23. 9. 2022 med 13.00 in 18.00, K18WD-30
SobaZaGosteMaribor: Andrej Štular »PRORAČUN«
V četrtek, 25. avgusta, te ob 18. uri vabimo na pogovor z Andrejem Štularjem, ki ga bo vodil Simon Žlahtič, ob 19.00 pa na otvoritev razstave PRORAČUN. Oboje se bo odvilo v K18WD-30, Razstavišče Vetrinjski.

Razstava bo v K18WD-30, Razstavišče Vetrinjski (Vetrinjska ulica 30) na ogled do 23.23.septembra,septembra, vsak delavnik med 13.0013.00 in 18.00.18.00.

18.00 pogovor med Andrejem Štularjem in Simonom Žlahtičem / K18WD-30, razstavišče Vetrinjski

19.00 otoritev razstave in voden ogled / K18WD-30, razstavišče Vetrinjski

Z izrazno močjo in duhovito ostrino svojih pesmi je Srečko Kosovel navdihnil striparja, lutkarja in vsestranskega ustvarjalca Andreja Štularja, da je iz njih zgradil ritmične vizualne kompozicije, ki se iz stripa prelivajo v druge načine upodabljanja.

Kosovelove impresije, ekspresionistične pesmi, konsi in utrinki njegovih misli so sopostavljeni likovnim elementom tako, da skupaj z njimi tvorijo enovito celoto. Pri tem se Štular ne poslužuje le risanja, ampak tudi zanj značilnega kolažiranja, zato so vizualne upodobitve posameznih pesmi pogosto sestavljene iz številnih elementov: izrezkov iz časopisov, koščkov tapet in plakatov, otroških risb in še česa. S tem pomene posameznih verzov obogati z novim kontekstom, z dodatnimi asociacijami, s čimer se prostor za interpretacijo poezije nikakor ne zameji, ampak le dodatno razširi.

ANDREJ ŠTULAR

je ustvarjalec, ki je dejaven na različnih umetniških področjih. Pri njem se dokaj enakovredno prepletajo področja ilustracije in stripa, slikarstva, kiparstva, fotografije in filma ter oblikovanja lutk in scenografij. Razstavlja na samostojnih in skupinskih razstavah ter festivalih v Sloveniji in tujini. Izdal je šest avtorskih knjig: Lustri (2000), Kompost (2008), Živa sem! (2011), Bežimo, svet se podira! (2014), Kronike (2015), Medved (2019), Ostri ritmi (2021). Za svoja dela je prejel več nagrad.

Povezava do originalnega članka

Kiparsko-slikarska razstava
2022-09-01 00:00 - 2022-09-15 00:00 (Europe/Paris) | Maribor center / Sodni stolp, Maribor
Razstava.
Umetnike bodo predstavili Stane Kocutar, Alen Krajnc in Silvo Safran, razstave bo svečano odprl župan Občine Makole Franc Majcen, v kulturnem programu se bo predstavil gledališki igralec Silvo Safran. Osrednji glasbeni gost bo skupina Gemaj iz Makol, program pa bo povezovala Darinka Čobec.
Sodelujeta Društvo vinogradnikov Makole in Društvo gospodinj Makole.
Razstava v Sodnem stolpu v Mariboru, sodi v sklop prireditev 20. mednarodnega kiparsko – slikarskega simpozija Forma viva Makole 2022.
Razstavo si lahko ogledate:

ponedeljek-petek: 17.00-19.00
sobota: 10.00-12.00
nedelja in prazniki: zaprto

Povezava do originalnega članka

Povabilo k javni obravnavi osnutka lokalnega programa za kulturo Strategija razvoja kulture v Mestni občini Maribor za obdobje 2022–2026
2022-09-01 08:00 - 2022-09-21 12:00 (Europe/Paris) | Mestna občina Maribor 1 Ulica heroja Staneta Maribor, Upravna enota Maribor, 2000 Slovenia
Mestna občina Maribor vljudno vabi ustvarjalce in producente v kulturi, strokovno in zainteresirano javnost k sodelovanju v javni obravnavi osnutka lokalnega programa za kulturo Strategija razvoja kulture v Mestni občini Maribor za obdobje 2022–2026 (v nadaljevanju: SRK).

SRK predstavlja temeljni dokument razvojnega načrtovanja kulturnih politik in ukrepov v lokalni skupnosti, pojasnjuje obstoječe stanje, utemeljuje vizijo razvoja in določa javni interes, predlaga prioritete in področne cilje. Osnovni namen strategije je Mestni občini Maribor in deležnikom s področja kulture omogočiti vsebinsko in časovno usklajeno ter povezano načrtovanje in izvajanje kulturnih politik ter razvojnih ukrepov, ob tem pa uveljaviti razumevanje, kako kulturo vključevati v druge področne strategije in z njimi povezane politike.

Javna obravnava bo potekala od četrtka, 1. septembra 2022, do srede, 21. septembra 2022 do 12. ure.

V torek, 6. septembra 2022, bo v okviru javne obravnave v dvorani Vetrinjskega dvora ob 16. uri predstavitev osnutka dokumenta.

Pripombe in predloge vpišite v Obrazec 1 Pripombe in predlogi – SRK, ki je priloga javne objave.

Pripombe in predlogi se bodo v času javne obravnave zbirali na različne načine, in sicer so možnosti oddaje pripomb in predlogov naslednje:

po pošti z uporabo predpisanega obrazca, dostopnega na spletni strani www.maribor.si na naslov Mestna občina Maribor, Ulica heroja Staneta 1, 2000 Maribor, s pripisom »oddaja pripomb in predlogov na osnutek SRK«,
v Pisarni za stranke Mestne občine Maribor z uporabo predpisanega obrazca, 14/pritličje, Ulica heroja Staneta 1, 2000 Maribor,
po elektronski pošti na e-naslov strategija.razvoja.kulture@maribor.si z uporabo predpisanega obrazca in s pripisom »oddaja pripomb in predlogov na osnutek SRK«.

Vsi pravočasno prispeli, ustrezno izpolnjeni ter podpisani obrazci bodo evidentirani in ustrezno obravnavani. Urad za kulturo in mladino MOM bo koordiniral proces opredeljevanja do predlogov. Po izteku javne obravnave bodo obravnavani predlogi zbrani in javno objavljeni v posebnem poročilu.

Rok za oddajo pripomb in predlogov na priloženem obrazcu je 21. september 2022 do 12. ure.

Za dodatne informacije lahko pokličete na telefonsko številko tajništva Urada za kulturo in mladino MOM (02) 22 01 468 v času uradnih ur.

Ob oddaji pripomb in predlogov se bodo osebni podatki v skladu s 56. 61. členom ZUreP-2 obdelovali le za namen uveljavitve razgrnjenega gradiva in ne bodo javno objavljeni ter bodo varovani v skladu s Splošno uredbo o varstvu osebnih podatkov (Uradni list EU, 2016/679 – GDRP), veljavnim zakonom o varstvu osebnih podatkov in internimi akti Mestne občine Maribor. Javno naznanilo se objavi na spletni strani Mestne občine Maribor na povezavi www.maribor.si.

Vljudno vabljeni k sodelovanju!

Povezava do strategije se nahaja TUKAJ!

Luka Hernet / Bežim, vendar ostajam
2022-09-01 18:00 - 2022-12-04 00:00 (Europe/Paris) | Maribor center / UGM Šop, Strossmayerjeva 6
Fotograf Luka Hernet se na svoji prvi samostojni razstavi predstavlja s fotografskimi podobami domačega mesta. Maribor odstira v novi luči.Fotografije so nastale v času, ko je bilo javno življenje povsem ustavljeno in ko so bila potovanja, tudi čisto blizu, nemogoča. Takrat smo mnogi odkrivali domače okolje – in ga včasih videli povsem na novo, iz druge perspektive. »Fotografije so beg iz udobnega, domačega okolja. Kljub temu, da je to mesto moj dom, sem si takrat želel pobegniti nekam drugam. Te fotografije so moj beg.« Rezultat je zanimiva vaja v slogu – poiskati tujost v domačem okolju, zamisliti si situacijo v drugi realnosti, preslikati znan prizor v drug svet, pobegniti, a stati na mestu. »V seriji sem želel fotografirati objekte – stanovanjske, industrijske, športne, komercialne – kakor da so v drugem kraju. Recimo v nekakšni industrijski coni Amerike ali blokovski utopiji v Angliji.« Predvsem za Mariborčane so Hernetove fotografije tako lep souvenir, razglednice iz tujih krajev, ko je naše mesto v času pandemije skozi Hernetov objektiv potovalo daleč stran.

Povezava do originalnega članka

Pavel Surovi: Prestol
2022-09-02 00:00 - 2022-09-29 00:00 (Europe/Paris) | Maribor center / Minoritska cerkev (Vojašniški trg 2, Maribor)
Razstava.
Svetovno priznan grafični oblikovalec in večkrat nagrajen fotograf Pavel Surovi s svojo razstavo prikazuje bogastvo raznolikosti narodnih noš narodov Balkana. Njegovo delo je specifična reinterpretacija narodnih noš kot nesnovne kulturne dediščine, ki pogumno sestavlja tradicionalne prvine ter jih predstavlja iz izvirne perspektive, ki na specifičen način spreminja estetske in tradicionalne modele. Razstava »Prestol«, ki se osredotoča na kombinacijo tradicije in duhovnosti, predstavlja izvirne in avtentične narodne noše Balkana.
Razstavo si lahko ogledate:

ponedeljek-petek: 10.00-12.00 in 17.00-19.00
sobota: 10.00-12.00
nedelja in prazniki: zaprto

Povezava do originalnega članka

Bogdan Čobal / Analogno 1968 - Digitalno 2022
2022-09-09 19:00 - 2022-10-22 00:00 (Europe/Paris) | Maribor center / UGM Studio, Trg Leona Štuklja 2
Slikar, grafik, pedagog in teoretik Bogdan Čobal se ob svoji 80. obletnici v UGM Studiu predstavlja z grafičnim opusom, ob katerem se sprašuje o razlikah med dvema ustvarjalnima svetovoma analognim in digitalnim.Ob tej priložnosti se vrača k svojim grafičnim začetkom, litografijam, s katerimi se je javnosti prvič javno predstavil v poznih šestdesetih prav v mariborskem razstavišču Rotovž leta 1967 in takoj doživel opazen uspeh. Avtor tudi šteje med prve, ki so se posvetili raziskovanju računalniške grafike, zato ni naključje, da je svoje zgodnje grafike digitaliziral in jih računalniško spreminjal ter iz množice opcij sestavljal kompleksne nove palimpseste. Avtor na poglobljen, a zabaven način primerja izbrana svetova in se sprašuje o razlikah in potencialih dveh ustvarjalnih principov od materialnih specifik samega ustvarjalnega procesa do percepcije in simbolne vrednosti grafike.

Povezava do originalnega članka

Predizbori natečaja mladih glasbenih skupin ŠOUROCK
2022-09-09 20:00 - 2022-09-21 22:00 (Europe/Paris) | Dvorana Študentskega kulturno-prireditvenega centra ŠTUK
MUZIKA? PIVO? ROKENROL?

Oboževalci in podporniki rocka in sorodne glasbe bomo tudi letos uživali v preigravanju ustvarjanj mladih bendov; ŠOUM namreč ponovno prireja ŠOUROCK, namenjen dijaškim in študentskim skupinam, ki se želijo predstaviti in uveljaviti na slovenski glasbeni sceni.
Prisluhnili jim bomo na treh predstavitvenih večerih (7., 14. in 21. septembra), trem po izboru komisije in eni po izboru publike pa še 19. oktobra na finalni prireditvi.

VAŠ GLAS ŠTEJE !!

Na letošnjih predvečerih bo potekalo glasovanje, kjer bo prisotna publika preko oddanih glasovnic izbirala kdo se bo pridružil k trem izbranim finalistom na velikem finalu ŠOUROCK-a. Zato ne oklevanje in pridite podpreti vašega favorita!
Nastopajoči po posameznih predvečerih:

7. SEPTEMBER
White Blackout
Final Page
Cener
JAJA BOJZ
Smetnaki
14. SEPTEMBER
One Cupcake Away
Pižoni
Patroni
Mojstri Pasivne Agresije
Life on Display
21. SEPTEMBER
Free the Mouse
Lesni Štromi
Ryvertone
D’Chymnyz
The Crossroads
____
DRUŽENJE S KOMISIJO
Z nami bodo člani komisije: Matic Jereb, Matic Mlakar, Denis Jančič. Marko Furek in Robert Novak, ki se ne bodo branili klepeta z obiskovalci, še najmanj pa z nastopajočimi!

KOTIČEK ZA OBISKOVALCE
V kotičku za obiskovalce si priskrbite majico ali druge obvezne kose “bojne” opreme letošnjega Šourocka!

V ŽIVO JE ŽIVO!
Živa glasba ohranja glasbeno sceno živo. Obiskujmo glasbene dogodke, podpirajmo (mlade) bende in prispevajmo h kakovostnemu razvoju (slovenskega) glasbenega prostora!

VSTOPNINE NI!

// www.sourock.si //

Odprti horizonti. Vesna V. Godina: Zablode feminizma
2022-09-14 18:00 (Europe/Paris) | Maribor center / Sodni stolp (Pristan 8, Maribor)
Odprti horizonti
VESNA V. GODINA: ZABLODE FEMINIZMA
Sreda, 14. septembra, ob 18. uri v Sodnem stolpu, Pristan 8, Maribor
V okviru cikla Beletrinini trubadurji vabimo na predstavitev strokovne monografije Zablode feminizma: razmisleki o feministični ideologiji, ki analizira njegove glavne značilnosti in opozarja na zlorabe sodobnosti.
Z avtorico, vedno pronicljivo antropologinjo in univerzitetno profesorico dr. Vesno V. Godina se bo pogovarjal mag. Igor Černe.

Povezava do originalnega članka

Maribere: Eleganca ježa
2022-09-14 18:00 (Europe/Paris) | Vetrinjski dvor
Letošnjo sezono začenjamo s skorajda klasiko – Eleganco ježa, francoske avtorice Muriel Barbery. O njej bomo govorili 14. 9. ob 18. uri v Vetrinjskem dvoru.

Zgodba nam predstavi življenje dveh zelo različnih žensk. Renee je neizstopajoča vratarica razkošnega pariške večstanovanjske hiše. Njena naloga je, da skrbi za nemoteno življenje stanovalcev. Poskrbi za skupne prostore, prevzame kak paket in uredi drobne opravke. Razen teh kratkih srečanj je Renee stanovalcem nevidna. Njeno življenje pa je vse prej kot površinsko. V prostem času prebira ogromno leposlovja in ga pozna zelo detajlno.
V isti stavbi živi inteligentna skoraj 13-letna Paloma, ki se odloči, da bo za 13. rojstni dan naredila samomor. Paloma se nikakor ne more vključiti v družbo snobovskih stanovalcev. Ko se v hišo priseli Japonec Kakuro Ozu, se življenja vseh treh prepletejo.
Muriel Barbery (1969), rojena v Maroku, je francoska pisateljica in profesorica filozofije. Eleganca ježa (2006) je bil njen drug roman, ki je doživel mnogo ponatisov in prevodov ter je bil najbolje prodajana knjiga v Franciji kar 30 tednov zapored. Dve leti pozneje je bilo prodanih že milijon izvodov. 2010 pa je bil preveden v slovenščino.
Muriel je do sedaj napisala 6 romanov, od katerih imamo 3 prevedene v slovenščino. Poleg Elegance ježa še Življenje vilinov in En sam cvet.
Vabljeni!

Klub bralcev dobrih knjig Maribere

Povezava do originalnega članka

Festival Maribor
2022-09-15 00:00 - 2022-09-24 00:00 (Europe/Paris) | Maribor center / Maribor
Festival z vrhunskim naborom mednarodno uveljavljenih glasbenih umetnikov in poznavalskim izborom mladih talentov letos poteka med 16. in 25. septembrom.
Program nastaja v sodelovanju s tujimi in domačimi producenti ter glasbeniki svetovnega kova, sestavljen pa je tako iz orkestrskih kot komornih in vokalnih del. Čeprav je doživel mnoge preobrazbe, se trudi ohranjati dve glavni usmeritvi: temo, ki vodi programsko zasnovo festivala in koncept komornih ter orkestrskih zasedb.
Koncerti se odvijajo v različnih mariborskih koncertnih dvoranah in drugih manjših prizoriščih, polnih zgodovine in šarma. Zaradi odlične akustike sta posebej cenjeni secesijski dvorani Union in Kazinska dvorana ter Minoritska cerkev, ki omamlja poslušalce s svojim 700 let starim ambientom.
Kaj je Festival Maribor?
Jesensko glasbeno slavje, ki mesto obarva v rumeno.
Dan, ko čas utripa v taktu glasbenih mojstrovin. Večer, ko te prevzame moč glasbe. Trenutek, ko te ponese strast srca.
Zibelka novih zvokov, zemljevid neodkritih glasbenih krajin, izstrelišče v nova ozvezdja. Laboratorij, kjer se iskri izvirnost in brusi ustvarjalnost! Most med glasbenimi obdobji, stičišče umetniških izrazov.
Ocean novih znanstev, pristan prijateljstva. Prava priložnost za prvi stik s klasično glasbo, prefinjena ponudba žlahtnih užitkov za poznavalce.
Festival z vrhunskim naborom mednarodno uveljavljenih glasbenih umetnikov in poznavalskim izborom mladih talentov.
Festival s ponosno polstoletno tradicijo in prodornim pogledom, uprtim v prihodnost.
PROGRAM

Povezava do originalnega članka

11. edicija festivala Dokudoc
2022-09-15 17:00 - 2022-09-18 17:00 (Europe/Paris) | Lutkovnem gledališču Maribor Maribor
Pred nami je že 11. edicija festivala Dokudoc, praznika dokumentarne zvrsti, ki domuje v Mariboru. Letos nas preseneča šopek filmskih premier in nabor izobraževanj. Poleg delavnice dokumentarnega filma Docudoc Luksuz z Borisom Petkovičem bomo izvedli delavnico pisanja o dokumentarnem filmu z dr. Melito Zajc ter masterclass o poetičnosti v dokumentarnem filmu z Janom Gogolo jr. Po desetih letih se bomo zopet podali na splavarjenje, tokrat po avtorskih pravicah. V sodelovanju z Društvom slovenskih režiserjev in režiserk že drugo leto organiziramo dokumentarni laboratorij Dokumentarnica, kjer se pod mentorstvom Petre Seliškar, Matjaža Ivanišina in Roka Bička kalijo nove ideje za dokumentarne filme v razvoju. Mednarodno-lokalna glasbena skupina Heartbeat bo izvedla koncert, performans Hupe Brajdič pa vam bo z raziskovanjem skrivnostnega in čudežnega pospešil srčni utrip, s čimer bo festivalsko vzdušje dobilo prav poseben pridih. Predfestivalsko dogajanje smo že začeli na festivalu Lent z ukrajinskimi filmi, s potujočim Dokudoc pa nadaljujemo na Jesenicah, v Kranjski Gori, Ljubljani, Trbovljah in Brežicah. V Mariboru združeni s festivalom sodobnega plesa Platforma učencem Srednje šole za oblikovanje Maribor obetamo predpremiero plesnega dokumentarnega filma. Žirijo, ki bo slovenskem filmu podala naziv Dokudoc izbrani, letos sestavljajo novinarka in snemalka Helle Hansen, publicistka dr. Melita Zajc in filmski producent Miha Černec.
Se vidimo v Mariboru od 15. do 18. septembra 2022 v Lutkovnem gledališču Maribor!

PROGRAM

Bik (2019)
2022-09-15 19:00 (Europe/Paris) | Pekarna Madalenske mreže
Bik (2019)
Vabimo te na ogled kratkega igranega filma Bik (2019), ki mu bo sledil pogovor z režiserjem Bojanom Labovićem, kritičarko Anjo Radaljac in filozofom Tomažem Grušovnikom.

V pogovoru bomo naslovile_i presečišča delavskih pravic s pravicami živali, hoteno nevednost ter vprašanja o percepciji bika in njegovih interesov v sodobni družbi. Pogovor bo moderirala Urška Breznik. Dodek organizira ZaŽivali!, društvo za uveljavitev njihovih pravic.

Still frame Bik (2019) | Fotografija: Jure Černec

Kratki igrani film Bik (2019) govori o Milanu Vebru, 40-letnem brezposelnem likovnem pedagogu, ki je že nekaj časa brez službe in mu kronično primanjkuje denarja. Živi v poceni najeti garsonjeri nekdaj žive delavske četrti industrijskega mesta ter se počuti premlad, da bi se postaral, in prestar, da bi začel znova. Vse do trenutka, ko nekega jutra po prekrokani noči hoče odpreti konzervo govejega golaža. Takrat skozi okno zagleda na ulici bika. Tistega bika, ki je pravkar pobegnil iz klavnice.

Bojan Labović, filmski in televizijski scenarist in režiser, direktor Festivala slovenskega filma.
Anja Radaljac, kritičarka, literarna komparativistka, prozaistka, prevajalka in sourednica spletnega medija za intersekcijsko obravnavo vprašanja nečloveških živali Animot.
Tomaž Grušovnik, doktor filozofije, ukvarja se s filozofijo vzgoje, okoljsko etiko in etiko živali ter hoteno nevednostjo.

Dogodek se bo odvil v okviru 6. Dnevov boja proti speciesizmu ZaŽivali! z naslovno temo Živali v sodobni slovenski literarni in filmski produkciji.

Povezava do originalnega članka

Delavnice na področju kulturnega turizma
2022-09-16 10:00 - 13:00 (Europe/Paris) | Maribor center / Sodni stolp (Pristan 8, Maribor)
Delavnice na področju kulturnega turizma

Zavod za turizem Maribor in Urad za kulturo in mladino Mestne občine Maribor sta začrtala tesnejše sodelovanje med turizmom in kulturo v našem mestu s končnim ciljem skupnih povezovalnih, razvojnih in promocijskih akcij.
Za ta namen bomo v naslednjih dveh mesecih organizirali serijo delavnic, katerih rdeča nit so strateške smernice za razvoj in promocijo kulturnega turizma v Mariboru.
Gradimo mostove med kulturo in turizmom, za nas in za naše goste!

Termini delavnic:

1. delavnica
16. september 2022 ob 10. uri
Razvoj in promocija kulturnega turizma

2. delavnica
28. september 2022 ob 10. uri
Povezovanje in promocija znamenitosti, muzejev, galerij in sodobnih umetniških praks
3. delavnica
13. oktober 2022 ob 10. uri
Povezovanje in promocija producentov, dogodkov in festivalov

Lokacija delavnic:

Sodni stolp, Pristan 8, Maribor

PRIJAVA

Samost 16+
2022-09-16 20:00 (Europe/Paris) | OSMO/ZA, Zavod Delak
Marko Brecelj / Koprodukcija z Zavodom Delak

S predstavo Samost režiser Marko Čeh nadaljuje z razstavljanjem gledališke uprizoritve na posamezne dele. Samost je definirana skozi mehaniko in v prvo vrsto postavlja dvom v živega igralca. Ta dvom se kaže na dva načina: prvi je podan skozi zgodbo ter prevprašuje pomen življenja in smrti. Ob igralcu tako na odru predstavimo fizično podobo smrti in njen odnos do živega človeka. Drugi način pa postavlja živega igralca v odnos do mehanične strukture – predimenzionirane Rubikove
kocke. Prizori se v medsebojnem odnosu tako postavljajo v različne konstelacije in nam skozi premikanje podajajo zgodbo. Namesto klasičnega dramskega teksta bo v predstavi za predlogo uporabljena zadnja verzija albuma Cocktail Marka Breclja, ki bo gledalca popeljala po dobesednih podobah, ki se pojavljajo znotraj besedil.

Nakup kart

Povezava do originalnega članka

MRFY + EET
2022-09-16 21:00 - 23:00 (Europe/Paris) | Mc pekarna
O IZVAJALCIH
MRFY (indie/alternativni rock)
“Če lahko gre kaj narobe, bo narobe tudi šlo.”
To so slavne besede ameriškega inženirja Edwarda Aloysiusa Murphyja, po katerem si je ime nadela štiričlanska novomeška indie rock skupina MRFY. Skupina od leta 2013 deluje v Ljubljani in Novem mestu pod avtorsko taktirko in vokalnim izražanjem Gregorja Strasbergarja, suvanja nizkotonskih vibracij Lenarta Merlina, vudu elegance kicka, snera in hi-hata Roka Klobučarja ter harmoničnih izdihljajev šestih strun Tomaža Zupančiča.
Po EP-ju A Side of the Story in live albumu v sklopu oddaje Izštekani so jeseni 2018 izdali svoj prvi studijski album Story z večino do tedaj izdanih singlov. Letos mu je sledil med pandemijo posnet album Use, ki ga označuje slogovna eksperimentacija, katere rezultat je deset med seboj povsem različnih pesmi.
MRFY, ki spretno ustvarjajo na pol poti med mainstreamom in alternativo, so v zadnjih letih postali eni najvidejših predstavnikov slovenskega srednjega toka, svojega statusa pa ne podpirajo le z zvokom, ampak tudi s kakovostjo nastopov.
EET (alternativni rock)
Mariborska alt rock zasedba EET je do zdaj izdala dva albuma, One More (2014) in Karolina (2020). Junija letos je izšel njihov novi singl Brez mene.
EET so:
Gregor Reichenberg (kitara)
Andrej Grabar (bobni)
Dušan Stojanović (vokali, kitara)
Izidor Mandl (bas)

Dogodek poteka v okviru projekta POEZIJA V ŽIVI GLASBI, koncertnega cikla, ki združuje elemente žive glasbe in lirične umetnosti. Koncertne liste z dogodkov dopolnjujejo podnaslovljeni videoposnetki pesmi, dostopni na spletu. Gre za nov način posredovanja glasbe, ki liričnosti pesmi ne postavlja le za enakovredno live doživetju, ampak jo obravnava kot enega njegovih ključnih elementov. Rezultat tega pristopa je koncert kot zaokroženi, večdimenzionalni dogodek, ki je dostopen različnim skupinam poslušalcev.
Dejavnosti Društva IndiJanez podpirata Mestna občina Maribor in Urad Republike Slovenije za Mladino.

Povezava do originalnega članka

Gospod Zvezda 2+
2022-09-17 10:00 (Europe/Paris) | Mala dvorana
Ludvik Středa in Pavel Polák / Obnovitev predstave iz leta 1993

Gospod Zvezda je prišel z neba. Na travniku je našel srebrnik in si v trgovini zanj kupil kolaček, dežnik in barvico. Za uro, na kateri je plesala prelepa plesalka, pa mu je zmanjkalo denarja. Srečal je pikapolonice in jim dal barvice, da so si na krila narisale pikice. Polžu, ki je izgubil hiško, je dal kolaček, da si je iz njega lahko naredil še lepše domovanje. Kos je želel imeti bela žametna krila. Dobil jih je … in še dežnik po vrhu, da se ne bi zmočila. Vsi so bili srečni, le gospod
Zvezda je kar naprej vzdihoval in mislil na plesalko z ure. Zaljubil se je vanjo in ni je mogel pozabiti. In prijatelji, ki niso več mogli poslušati njegovega vzdihovanja, so mu jo kupili. Za dobrega prijatelja bi kaj takega storili tudi vi, mar ne? Saj zato pa so prijatelji: da kaj lepega storimo zanje.

Nakup kart

Povezava do originalnega članka

Bumtastično
2022-09-17 11:00 (Europe/Paris) | Velika dvorana SNG Maribor
Festival Maribor 2022

Hudomušna koncertna matineja za družine. (Za otroke, starejše od 5 let.)
V koprodukciji s SNG Maribor.

Povezava do originalnega članka

PRAVLJIČNI DAN 2022
2022-09-17 11:00 - 18:00 (Europe/Paris) | Pohorje / Cerkev sv. Bolfenka na Pohorju 39 Na slemenu Upravna enota Maribor, 2208 Slovenija
ZAKLADI DUHA
Sobota, 17. septembra, cerkev sv. Bolfenka na Mariborskem Pohorju

DRUŽINSKI PRAVLJIČNI POHOD PO ROZKINI POTI
Ob 11. uri
V spremstvu Hedvike Jenčič, gozdarske inženirke z Zavoda za gozdove Slovenije, OE Maribor, in ob pripovedovanju Zdenke Gajser, Lee Hedl, Agice Kovše ter Roberta Kerežija iz Mariborske knjižnice bomo potovali po Rozkini učni poti. Sprehod bomo pričeli in zaključili pred cerkvijo sv. Bolfenka.
Pot, ki bo predvidoma trajala 90 minut, je primerna za družine in starejše. Priporočamo pohodno obutev.

ZAKLADNICA SCHLOSSERJEVIH POHORSKIH PRIPOVEDK
Ob 15. uri
O Pohorskih pripovedkah kot jih je zapisal Paul Schlosser se bomo pogovarjali z urednikom knjige v slovenskem jeziku, Andrejem Guličem, in z Metko Damjan, gledališko lektorico. Dogodek bo glasbeno pospremil Marko Grobler.

PRAVLJIČNI POPOLDAN ZA ODRASLE
Ob 16.30
Pravljični dan bomo zaključili s tradicionalnim pripovedovalskim dogodkom za odrasle. Tokrat bomo povezali pohorsko pripovedno izročilo in sodobno literaturo. Prisluhnili bomo pripovedovanju pisatelja in dramatika Boruta Gombača, pisatelja in strokovnega sodelavca društva Rajzefiber Vida Kmetiča, pravljičark Mariborske knjižnice, Zdenke Gajser in Agice Kovše ter udeleženk delavnice pripovedovanja v okviru Univerze za tretje življenjsko obdobje Mariborske knjižnice pod mentorstvom Metke Damjan. Pravljično doživetje bo z glasbo dopolnil Marko Grobler.
Dogodki so del projekta literarnih prireditev, ki ga sofinancira Javna agencija za knjigo Republike Slovenije.

Vse prireditve so brezplačne. Cerkev sv. Bolfenka se nahaja le tri minute hoje od zg. postaje Pohorske vzpenjače.
Z dogodkom sledimo ciljem trajnostnega razvoja

Povezava do originalnega članka

Festival fotografije Maribor
2022-09-17 17:00 - 2022-09-30 17:00 (Europe/Paris) | Maribor
Razstave

Miroslav Arbutina – Odkrivanje pozabljenega, Fotogalerija STOLP, Židovska ulica 6, Maribor
Tihomir Pinter – Umetniki v ateljejih, galerija DLUM, Židovska ulica 10, Maribor
Klavdija Žitnik, Ženska – moč v senzibilnosti, galerija Media Nox, Židovska ulica 12, Maribor
Janez Korošin – Nostalgija, Fotografski muzej Maribor, Koroška cesta 19, Maribor
Andrej Furlan – פ – tu, Sinagoga, Židovska ulica 4, Maribor
Slavica Isovska – Tupljak, Vodni stolp, Usnjarska ulica 10, Maribor
Cveto Zlate – Nič se razblinja v nič, likovno razstavišče UKM, Gospejna ulica 10, Maribor
Anja Papuga – Origins, razstavišče avla UKM, Gospejna ulica 10, Maribor
Uroš Črnko – V začetku je bila Beseda in Beseda je bila pri Bogu in Beseda je bila Bog, razstavišče Karlinia, Pobreška cesta 20, 2000 Maribor
Gerhard Angleitner – Južna Tirolska 2018, Knjižnica Nova vas, Cesta proletarskih brigad 61a, 2000 Maribor
Skupniska razstava – Jaz Labod 3.del, BlackBoxGT22, Glavni trg 22, Maribor
Branimir Ritonja – Beneške poti, ED2RD, Gosposka ulica 34, Maribor
Skupinska razstava članov kolektiva temnice Mišnica – Mnogoternost, GT22, Glavni trg 22, Maribor
Skupinska razstava mlade slovenske analogne fotografije – Poganjki, galerija RRRudolf, Vojašniška ulica 12, Maribor
Rudi Uran – Levitacija za dve baladi, razstavišče IZUM, Prešernova ulica 17, Maribor
Mihael Brunčko – Ujeta tišina, Tota trafika (Trafika v mestnem parku), Ulica heroja Staneta 3 , Maribor
Miha Kacafura – Onkraj sedanjosti – se zavedamo časa, ki prihaja?,
razstavišče Bastija mariborskega gradu, Grajska ulica 2, Maribor
Branko Koniček – Medsvetovi, Ulična galerija fotokluba Maribor, Židovska ulica 6, Maribor
Ivo Usar – Mongolija 1979, Knjižnica Kamnica, Vrbanska cesta 97, 2351 Kamnica
Barbara Kukovec + Andrej Firm – Pionir, Ulična galerija Židovska, Židovska
ulica 2b, Maribor

Spremljajoči program

petek 2.9.-nedelja 4.9. 2022
Delavnica črno-bele analogne fotografije: Ema Širec in Gregor Salobir GT 22.
nedelja, 18.9.2022 ob 9:30 uri, Atelje fotokluba maribor, Splavarski prehod 3,
Miroslav Arbutina, predavanje alternativni fotografski procesi, gumbihromat printa, polikromatskom gumom fotografijom, gumioil print, cianotipija…
Četrtek 22.9.2022 od 14. do 18. ure, Fotografski muzej Maribor
Predstavitev fotografske opreme NIKON, FUJI in SIGMA.
Opremo bo mogoče tudi preizkusiti na delavnici portretne fotografije, ki bo potekala vzporedno s predstavitvijio.Pokrovitelji prireditve: Nikon, Fuji in Sigma.
Predavanje Aleksa KusaFotografski muzej Maribor, Koroška cesta 18, v četrtek 22.9.2022 ob 17 uri,
»Od A do Z nastavitev Nikon Z sistema za popolni nadzor in maksimalne rezultate«Pokrovitelj predavanja je NIKON.
Organizator prireditve je Fotoklub Maribor v sodelovanju s Fotografskim muzejem Maribor in Nikon Slovenija.
Delavnica portretne fotografije,Fotografski muzej Maribor, Koroška cesta 19, v četrtek 22.9.2022 od 15 do 17 ure.
Delavnica bo potekala v improviziranem studiju, ki bo postavljen v razstavišču muzeja in dvorišču na Koroški c. 19.
Seznanili se boste z načinom priprave modela na fotografiranje, tehnične podrobnosti studijske fotografije, modeliranje studijskih luči, odbojnikov. Zakonitosti ambientalne svetlobe, uporaba odbojnikov v naravi. Uporaba bliskavice za dodatno osvetlitev modela… skratka vse kar morate vedeti pri fotografiranju modela.Delavnica je brezplačna. Vodi: Miha Kacafura
Organizator prireditve je Fotoklub Maribor v sodelovanju s Fotografskim muzejem Maribor. Pokrovitelji prireditve: Nikon, Fuji in Sigma.

Partnerji

Sinagoga Maribor, Društvo likovnih umetnikov Maribor, Mladinski kulturni center Maribor, GT22, Fotografski muzej Maribor, Pokrajinski muzej Maribor, Knjižnica Maribor, Univerza v Mariboru, Univerzitetna knjižnica Maribor, JSKD – območna enota Maribor, Društvo BlackLight, Društvo zgodovinskih trafik, Literarna hiša Maribor, Narodni dom Maribor, IZUM, NIKON Slovenija,

Organizator: Fotoklub Maribor, Židovska ulica 6, p.p. 1512 SI-2001 Maribor

Mariborska praln'ca 6
2022-09-17 18:00 - 2022-09-18 15:00 (Europe/Paris) | Festivalna dvorana Lent 13 Loška ulica Maribor, Upravna enota Maribor, 2000 Slovenia
MARIBORSKA PRALN’CA, VOL.06 – AS HARD AS IT GETS – MARIO RANIERI B-DAY BASH
| hardtechno – schranz & Hardstyle – Hardcore 2 dance floor launderette + techno pre-wash DJ contest session + after 2 dancefloor party |
Date: Saturday, 17. September 2022
Location: Festivalna dvorana Lent
Time: 18.00 – 12.00
Age limit: 16+

Hardtechno launderete artists @ Dvorana Lent @ 22.00 @ 1. dancefloor
MARIO RANIERI | ** B-Day Bash ** | Schubfaktor, Defqon.1, Monegros, Mayday | www.marioranieri.at | www.facebook.com/marioranieri | www.instagram.com/djmarioranieri | AT
FRANK KVITTA vs. VIPER XXL | GER
WILDPITCHER | Nomercy Hardtechno, Schubfaktor, Bonehead Rec. | AT
GIGI | FoS, Hardtechno praln’ca | SI
MAJKL M aka. MJKŁM | FoS, Hardtechno is my Religion, Mjaw Mjaw pioneer | SI
DOMNQ vs. DMB aka D MAYK B | SI

Slovenia goes Hardcore artists @ Dvorana Lent @ 22.00 @ 2. dancefloor
HARDCORE MASTERZ VIENNA | AT
KLAUT-G | AT
PAYMON | FoS, Slovenia goes Hardcore | SI
NOIZEPHASER | ** B-Day Bash ** | FoS | CR
EXEQTOR | Hardstyle session | CR
PEKYX | Hardstyle session | SI

After party @ Melje @ 06:00 @ 1. house dancefloor
PLAZ | FoS | SI
MARC D’VIRUS | SI
After party @ Melje @ 06:00 @ 2. autobus dancefloor
D-PITCH | Span | SI
IVANA LUGA | Span | SI

Techno pre-gathering DJ contest @ Eksperiment bar @ 18:00
2 WINNERS OF THE CONTEST
More info on the link HERE

TICKETS:
Super early bird ticket: 13€ : SOLD OUT
Early bird ticket: SOLD OUT
Regular presale ticket: 21€
At the door: 27€
DJ contest pre-gathering donation: 3€
After party: 6€
= VIP ticket package: 120€ (table for 4 + boat (vodka and 6x energy drink) = (limited number of packages)
* to get ticket without handling fee, you can transfer the fee directly. For all info write an e-mail on factory.of.sounds@gmail.com
** to get a ticket in physical form, which you can keep for memory, you can collect it personally or via post. For all info write an e-mail on factory.of.sounds@gmail.com

Gadjiev
2022-09-17 19:30 (Europe/Paris) | Dvorana Union, Maribor
Festival Maribor 2022

Kyle Gann: Spev za varstvo Zemlje
Frédéric Chopin: Preludij v cis-molu, op. 45
Frédéric Chopin: Barkarola v Fis-duru, op. 60
Frédéric Chopin: Poloneza-fantazija v As-duru, op. 61
***
Robert Schumann: Fantazija v C-duru, op. 17

Vstopnice: 15 € / upokojenci 12 € / študenti, invalidi 7,50 €.
Vstopnice s popustom je možno kupiti le v Informacijski pisarni Narodnega doma Maribor in največ uro pred koncertom na prizorišču koncerta.

Povezava do originalnega članka

Kako smo prišli do sem?
2022-09-17 20:00 (Europe/Paris) | Intimni oder GT22
»Koliko smrti je potrebnih, da lahko živimo?«
Gregor Zorc in Matej Recer, dva izjemna pripovedovalca zgodb, nas igrivo potisneta v vrtinec različnih časovnih obdobij, osebnih zgodovin, zgodb svojih staršev, znancev in neznancev. Intimno pripoved naslonita na grozote druge svetovne vojne, ki se bijejo z mirno podgorjansko domačnostjo, strategije preživetja v Jugoslaviji s svetovljanskostjo globalnega kapitalizma, vaška solidarnost z urbanim nezaupanjem, življenje s smrtjo. Koliko razočaranj potrebujemo za pravo ljubezen; koliko strahu, da zberemo pogum za soočenje z neznanim; koliko sovraštva moramo premagati, da začnemo spravo; kolikokrat nam mora spodleteti, da najdemo svoj potencial; koliko izgube moramo preživeti, da smo srečni; kolikokrat moramo oditi, da prispemo; in koliko smrti je potrebnih, da lahko živimo?
Sodobna barda nas brezkompromisno soočata s kulturnimi razlikami, drugačnimi časi, a istimi prostori. S prevračanjem družbenih kontekstov preko individualnih zgodb gradita vpogled v bistvo človeškosti. Avtorja tako bolj kot o sebi govorita o nas. Njuno vprašanje »Kako smo prišli do sem?« hkrati že ponuja odgovor: »Naprej gremo lahko samo skupaj!«

Nagrade in festivali

Festival Prestopi, Maribor, Slovenija, 2021
Ustvarjalni center Krušče, Krušče, Slovenija, 2021
Festival Drugajanje, Maribor, Slovenija, 2021

Video

Na sporedu

17. SEP @20:00
Intimni oder GT22
Nakup

18. SEP @20:00
Intimni oder GT22
Nakup

Pretekle predstave

•04. december 2020 / Intimni oder GT22 (zaključna vaja brez publike)
•11. junij 2021 / Intimni oder GT22
•12. junij 2021 / Intimni oder GT22
•12. avgust 2021 / Vojašniški trg 6
•13. avgust 2021 / Vojašniški trg 6
•14. avgust 2021 / Vojašniški trg 6
•17. september 2021 / Festival Krušče
•22. november 2021 / II. gimnazija Maribor, festival Drugajanje
•27. november 2021 / Intimni oder GT22
•28. november 2021 / Intimni oder GT22
•04. december 2021 / Intimni oder GT22
•05. december 2021 / Intimni oder GT22
•13. marec 2022 / Gledališče Glej, Ljubljana
•29. marec 2022 / Platforma Trigger, Sodni stolp, Maribor
•03. april 2022 / Prešernovo gledališče Kranj

Povezava do originalnega članka

Luftamo: 3rd PLANET
2022-09-17 20:30 - 22:30 (Europe/Paris) | Mc pekarna
Močna želja po ustvarjanju je združila 4 posameznike, vsakega s svojim stilom igranja. Vokalist in kitarist je Rok Purg, glavni kitarist in back vokalist je Alan Kresnik, na basu igra Domen Škrlec in Teo Kotnik na bobnih.
V poplavi pop in pop rock pesmi želijo pripeljati nazaj alternativni / indie stil igranja. So oboževalci analognega zvoka in hitrega ritma. Navdihujejo jih pesmi bendov The Black Keys, Black Pistol Fire in Blue Stone.
Pričetek koncerta je ob 20.30 uri, vstop je prost.

Povezava do originalnega članka
